text: Just neid, nii küla kaastöötajaid kui elanikke, nimetab Ly oma töö juures kõige lahedamaks. "Mitte kuskil mujal ei ole siiramaid inimesi, kes ütlevad nii head kui halvad asjad otse näkku. Mitte kuskil mujal pole nii suurt lustlikkust ja rõõmu igapäevaelu üle," lausub ta. Kõige parem õppetund, mis Ly on oma tööst saanud, pärinebki külaelanikelt. "Alusta iga päeva nagu uut, keskendu tänasele. Ära kanna kaasas eilset, ära muretse homse pärast," sõnastab Ly selle ja muigab, et ta kipub vaatamata sellele muretsema.